text: Ingen nye ministre fra Syd- og Sønderjylland
  02 februar 2014 kl. 20.57
  Som navnene i mandagens minister-rokade blev kendt søndag aften, står det klart, at den ikke indeholder nye ministre fra TV SYDs område, der fortsat er historisk lavt repræsenteret i regeringen.
  Da Villy Søvndal den 11. december sidste år trak sig som udenrigsminister, var han den sidste minister med bopæl her i området.
  Nu er finansminister Bjarne Corydon, de
  r er valgt i Esbjerg, eneste minister, der enten er valgt eller bor TV SYDs område, da ingen nye kom til ved ministerrokaden i december og altså heller ikke denne gang.
  Da regeringen Lars Løkke Rasmussen trådte tilbage den 3. oktober 2011, var der fire ministre i regeringen, der var valgt eller boede i Syd- og Sønderjylland.Med Helle Thorning Schmidt faldt det lokale antal ministre til tre - nemlig Henrik Dam Kristensen som trafikminister indtil 9. august 2013, hvorefter der alene var Villy Søvndal og Bjarne Corydon tilbage.
  